ຈີຣາຟນ້ອຍ ແລະ ດວງຕາເວັນ

Phạm Thu Thùy

Phạm Thu Thùy

ຈີຣາຟນ້ອຍ ອາໃສຢູ່ກັບແມ່ຂອງລາວຢູ່ໃນເຮືອນນ້ອຍຫຼັງໜຶ່ງ.

ລາວຮັກແມ່ຈີຣາຟ ຂອງລາວຫຼາຍ!

ແມ່ຈີຣາຟເຮັດວຽກຢູ່ສວນໝາກກ້ຽງແຫ່ງໜຶ່ງ.

ໝາກກ້ຽງຈາກສວນ ໄດ້ຖືກນຳມາເຮັດເປັນແຢມໝາກກ້ຽງ ຢູ່ໃນຮ້ານເຂົ້າໜົມຂອງ ທ້າວ ໝີ.

ແມ່ຈີຣາຟເຮັດວຽກຢ່າງໜັກ ທ່າມກາງແສງແດດກ້າ.

ຈີຣາຟນ້ອຍຈຶ່ງໄດ້ຕັດສິນໃຈເຂົ້າໄປຊ່ວຍແມ່ຂອງລາວ.

ລາວໄດ້ເກັບເອົາທັງຕັ່ງ ແລະ ໂຕະ , ໂຕະ ແລະ ຕັ່ງມາທ້ອນໂຮມກັນໄວ້ຫຼາຍໆ . ແລ້ວລາວກໍ່ເອົາ ພວກມັນຢອງ ຕໍ່ກັນຂື້ນໄປເລື້ອຍໆ.

ຕັ່ງໜຶ່ງໜ່ວຍ, ໂຕະໜຶ່ງໜ່ວຍ, ຕັ່ງອີກໜຶ່ງໜ່ວຍ ແລະ ໂຕະອີກໜຶ່ງໜ່ວຍ ຢອງກັນຂື້ນໄປເລື້ອຍໆ ລາວເລີ້ມປີນຂື້ນໄປ ປີນຂື້ນໄປເລື້ອຍໆ...

....ຈົນລາວສາມາດໄປເຖິງ ດວງຕາເວັນໄດ້! ວ້າວ, ໜ້າອັດສະຈັນຫຼາຍ! ດວງຕາເວັນ ມີລັກສະນະຄ້າຍຄືກັບໝາກກ້ຽງເລີຍ.

ຈີຣາຟນ້ອຍ ໄດ້ເກີດມີຄວາມຄິດໜຶ່ງຂຶ້ນມາ. ແລ້ວລາວກໍອ້າປາກຂອງລາວອອກກ້ວາງໆ.

ໂອະໂອ໋... ເກີດຫຍັງຂຶ້ນ? ແມ່ຈີຣາຟ ແລະ ທ້າວໝີ ບໍ່ສາມາດແນມເຫັນຫຍັງໄດ້ເລີຍ.

ບໍ່​ມີ​ໃຜ​ສາ​ມາດ​ເຫັນ​ຫຍັງ​ເລີຍ! ນົກ​ເຄົ້າ​ມີ​ຄວາມ​ສຸກລົ້ນເຫຼືອ ຍ້ອນວ່ານົກ​ເຄົ້າ​ມັກ​ຄວາມ​ມືດ. ແຕ່​ວ່າ ແສງສະຫວ່າງຫາຍ​ໄປ​ໃສ?

ຈີຣາຟນ້ອຍໄດ້ກືນກິນຕາເວັນແລ້ວ.

ທ້ອງຂອງຈີຣາຟນ້ອຍ ກຳ​ລັງໄ​ໝ້. ລາວຈິ່ງຮ້ອງໄຫ້ຈົນນໍ້າຕາຫຼັ່ງໄຫຼອອກມາບໍ່ຢຸດ. ເມື່ອລຸງໝີ ໄດ້ຍີນສຽງລາວກຳລັງຮ້ອງໃຫ້ ຈິ່ງໄດ້ແລ່ນເຂົ້າໄປຫາ.

ຈີຣາຟນ້ອຍໄດ້ເລົ່າທຸກຢ່າງໃຫ້ລຸງໝີຟັງ.

ລຸງໝີເວົ້າຂຶ້ນວ່າ "ບໍ່ຕ້ອງເປັນຫ່ວງເດີ. ຂ້ອຍຈະຊ່ວຍເຈົ້າເອງ." ແລ້ວພວກເຂົາກໍ່ອົບເຂົ້າຈີ່ກ້ອນໃຫຍ່ນຳກັນ.

ລຸງໝີ ໄດ້ບອກ​ໃຫ້ຈິຣາ​ຟນ້ອຍ ໃຊ້ໄຟຢູ່ທ້ອງຂອງລາວອົບເຂົ້າຈີ່. ຈີຣາ​ຟນ້ອຍ ຈິ່ງເປົ່າ​ໄຟ​ອອກ​ມາ, ວູ່ໆໆ...! ຈາກນັ້ນ ລາວກໍຮູ້ສຶກດີຂື້ນຫຼາຍ.

ເຂົ້າຈີ່ອົບ ໄດ້ລອຍສູງຂຶ້ນ ແລະ ສູງຂຶ້ນ. ມັນກຳລັງຈະລອຍໄປໃສນໍ້?

ຈີຣາຟນ້ອຍ ກໍຍັງຮູ້ສຶກເສົ້າຢູ່ຄືເກົ່າ. ເພາະແມ່ຈີຣາຟ ຈະຍັງຄົງທົນຢູ່ກັບຄວາມຮ້ອນ. ທ້າວໝີ ໄດ້ເອົາຄັນຮົ່ມໃຫ້ຈີຣາຟນ້ອຍ ເພຶ່ອເອົາໄປໃຫ້ແມ່ຈີຣາຟ ເປັນຂອງຂວັນ. ໄຊໂຍໆ! ແມ່ຈີຣາຟ ຈະບໍ່ຕ້ອງທົນຢູ່ຮ້ອນ ອີກຕໍ່ໄປແລ້ວ.

ອ້າວ... ແລ້ວເຂົ້າຈີ່ເດ໋? ໂອ້, ຖ້າເຈົ້າເບິ່ງໃກ້ໆ ເຈົ້າຈະສັງເກດເຫັນວ່າ ດວງຕາເວັນເບິ່ງຄ້າຍຄືກັນກັບເຂົ້າຈີ່ກ້ອນໜຶ່ງເລີຍ.

ຜົນ​ງານ​ນີ້​​ແມ່ນຖືກ​ສ້າງ​ຂື້ນ​ໂດຍ​ຜ່ານ​ການ​ສະ​ໜັບ​ສະ​ໜູນ​ຈາກ ​All Children Reading: A Grand Challenge for Development (ACR GCD) Founding Partners (United States Agency for International Development [USAID], World Vision, ແລະ Australian Government) ​​ໂດຍການ​ຮ່ວມ​ມືກັບ Global Book Alliance. ເຊິ່ງ​ໄດ້ກະກຽມຈັດທຳ​ໂດຍ The Asia Foundation ແລະ ບໍ່​ຈຳ​ເປັນ​ຕ້ອງ​ສະທ້ອນເຖິງມູມມອງຂອງ​ ACR GCD Founding Partners ຫຼື Global Book Alliance. ການ​ດັດ​ແປງ ຫຼື ການ​ແປ​ຜົນງານ​ດັ່ງກ່າວນີ້ ບໍ່​ຄວນຖືເປັນການ​ແປ ACR GCD ຢ່າງເປັນທາງການ, ແລະ ACR GCD ຈະບໍ່​​ຮັບ​ຜິດ​ຊອບ​ຕໍ່​ກັບເນື້ອ​ໃນ ຫຼື ຂໍ້​ຜິດ​ພາດ​ໃດໆ​ໃນ​ການ​ແປ​​ນີ້.

Brought to you by

Let's Read is an initiative of The Asia Foundation's Books for Asia program that fosters young readers in the Asia-Pacific. booksforasia.org To read more books like this and get further information, visit letsreadasia.org .

Original Story Baby Giraffe and the Sun, Author: Phạm Thu Thùy . Illustrator: Phạm Thu Thùy. Published by Room to Read, https://storyweaver.org.in/stories/31246-nang-oi-la-nang © Room to Read. Released under CC BY 4.0.

This work is a modified version of the original story. © The Asia Foundation, 2020. Some rights reserved. Released under CC BY 4.0.

For full terms of use and attribution, http://creativecommons.org/licenses/by/4.0/

Contributing translators: Vinitsa Chanthavong, Mackky Olomthohng, and Phoudavanh